หุ้นกู้ คืออะไร
หุ้นกู้ คืออะไร ?
10 มิ.ย. 2022
[ประเด็นสำคัญ] หุ้นกู้ คือ ตราสารหนี้ประเภทหนึ่ง ที่มีผู้ออกคือบริษัทเอกชน
โดยมีจุดประสงค์คือ ต้องการกู้ยืมเงิน จากผู้ที่มาซื้อหุ้นกู้
และจ่ายผลตอบแทนเป็นดอกเบี้ยให้กับผู้ถือหุ้นกู้
หุ้นกู้ คือ ตราสารหนี้ประเภทหนึ่ง โดยมีผู้ออกคือบริษัทเอกชน
ซึ่งมีจุดประสงค์คือ นำเงินที่ได้จากการออกหุ้นกู้นั้น ไปใช้ในกิจกรรมต่าง ๆ
เช่น ลงทุนเพื่อขยายกิจการ, ซื้อเครื่องจักรเพื่อปรับปรุงการผลิต
หรือถ้าพูดให้เข้าใจง่าย ๆ คือ การที่บริษัทออกหุ้นกู้
ก็คือการที่บริษัทต้องการ “ยืมเงิน” จากผู้ที่มาซื้อหุ้นกู้นั่นเอง
โดยหลังจากที่เราซื้อหุ้นกู้แล้ว
- เราจะมีสถานะเป็น “เจ้าหนี้” ของบริษัท
- ส่วนบริษัทก็จะมีสถานะเป็น “ลูกหนี้” ของเรา
และผลตอบแทนที่เราจะได้รับจากการที่ให้บริษัทยืมเงิน
จะอยู่ในรูปของ ดอกเบี้ย
ซึ่งจะแตกต่างจากหุ้นสามัญ ตรงที่ผู้ถือครองจะมีสถานะเป็นเจ้าของกิจการตามสัดส่วนที่ถือ
และได้รับผลตอบแทนในรูปของเงินปันผลจากกิจการ
ซึ่งโดยทั่วไปแล้วอัตราดอกเบี้ยที่เราได้รับจากหุ้นกู้
ก็จะขึ้นอยู่กับ 2 ข้อหลัก ๆ ด้วยกัน คือ
1. ระยะเวลาในการกู้ยืม
ยิ่งระยะเวลาในการกู้ยืมมาก อัตราดอกเบี้ยก็จะยิ่งสูง
เพราะฉะนั้น หุ้นกู้ระยะยาวก็จะมีอัตราดอกเบี้ยที่สูงกว่า หุ้นกู้ระยะสั้น
ยกตัวอย่างเช่น หุ้นกู้ที่มีกำหนดชำระภายใน 7 ปี ก็จะให้อัตราดอกเบี้ยที่สูงกว่า หุ้นกู้ที่มีกำหนดชำระภายใน 1 ปี
2. Credit Rating ของผู้ออกหุ้นกู้
โดยทั่วไปแล้วบริษัทที่มีเครดิตเรตติงสูง
หมายถึง บริษัทมีความน่าเชื่อถือมาก มีโอกาสในการผิดนัดชำระน้อย
อัตราดอกเบี้ยของหุ้นกู้จะอยู่ในระดับต่ำ
ในทางกลับกัน บริษัทที่มีเครดิตเรตติงที่ต่ำ
ก็จะหมายถึง บริษัทมีความน่าเชื่อถือน้อย โอกาสในการผิดนัดชำระก็จะมีมากกว่า
ดังนั้นเพื่อดึงดูดนักลงทุนให้ยอมแลกกับความเสี่ยงที่เพิ่มขึ้น
บริษัทผู้ออกหุ้นกู้ก็จะกำหนดอัตราดอกเบี้ยของหุ้นกู้ให้สูงตามไปด้วย
ซึ่งเครดิตเรตติง ก็จะไล่ไปตั้งแต่ความเสี่ยงต่ำสุด ซึ่งก็คือ AAA
ไปจนถึงความเสี่ยงสูงสุด ซึ่งก็คือระดับ D หรือระดับที่บริษัทไม่สามารถชำระหนี้ได้
อย่างไรก็ตาม ยังคงมีปัจจัยอื่นที่เกี่ยวข้องกับอัตราดอกเบี้ย เช่น
ประเภทของหุ้นกู้ที่ออกว่ามีข้อกำหนดสิทธิพิเศษ (Option) เพิ่มเติม หรือมีหลักทรัพย์ค้ำประกันหรือไม่
ถึงตรงนี้ ก็พอสรุปได้ว่า “หุ้นกู้” คือตราสารที่ออกโดยบริษัทเอกชน
โดยมีจุดประสงค์ในการกู้ยืมเงิน ส่วนผลตอบแทนที่เราจะได้รับจากการให้ยืมเงินก็คือ ดอกเบี้ย นั่นเอง..
หุ้นกู้ คือ ตราสารหนี้ประเภทหนึ่ง ที่มีผู้ออกคือบริษัทเอกชน โดยมีจุดประสงค์คือ ต้องการกู้ยืมเงิน จากผู้ที่มาซื้อหุ้นกู้ และจ่ายผลตอบแทนเป็นดอกเบี้ยให้กับผู้ถือหุ้นกู้

หุ้นกู้ คือ ตราสารหนี้ประเภทหนึ่ง โดยมีผู้ออกคือบริษัทเอกชน ซึ่งมีจุดประสงค์คือ นำเงินที่ได้จากการออกหุ้นกู้นั้น ไปใช้ในกิจกรรมต่าง ๆ เช่น ลงทุนเพื่อขยายกิจการ, ซื้อเครื่องจักรเพื่อปรับปรุงการผลิต หรือถ้าให้เข้าใจง่าย ๆ คือ การที่บริษัทออกหุ้นกู้ ก็คือการที่บริษัทต้องการ “ยืมเงิน” จากผู้ที่มาซื้อหุ้นกู้นั่นเอง

โดยหลังจากที่ซื้อหุ้นกู้แล้ว
- จะมีสถานะเป็น “เจ้าหนี้” ของบริษัท
- ส่วนบริษัทก็จะมีสถานะเป็น “ลูกหนี้” ของตนเอง

และผลตอบแทนที่จะได้รับจากการที่ให้บริษัทยืมเงินจะอยู่ในรูปของ ดอกเบี้ย ซึ่งจะแตกต่างจากหุ้นสามัญ ตรงที่ผู้ถือครองจะมีสถานะเป็นเจ้าของกิจการตามสัดส่วนที่ถือและได้รับผลตอบแทนในรูปของเงินปันผลจากกิจการ ซึ่งโดยทั่วไปแล้วอัตราดอกเบี้ยที่ได้รับจากหุ้นกู้ก็จะขึ้นอยู่กับ 2 ข้อหลัก ๆ ด้วยกัน คือ


1. ระยะเวลาในการกู้ยืม ยิ่งระยะเวลาในการกู้ยืมมาก อัตราดอกเบี้ยก็จะยิ่งสูง เพราะฉะนั้น หุ้นกู้ระยะยาวก็จะมีอัตราดอกเบี้ยที่สูงกว่า หุ้นกู้ระยะสั้น ยกตัวอย่างเช่น หุ้นกู้ที่มีกำหนดชำระภายใน 7 ปี ก็จะให้อัตราดอกเบี้ยที่สูงกว่า หุ้นกู้ที่มีกำหนดชำระภายใน 1 ปี


2. Credit Rating ของผู้ออกหุ้นกู้ โดยทั่วไปแล้วบริษัทที่มีเครดิตเรตติงสูง หมายถึง บริษัทมีความน่าเชื่อถือมาก มีโอกาสในการผิดนัดชำระน้อย อัตราดอกเบี้ยของหุ้นกู้จะอยู่ในระดับต่ำ ในทางกลับกัน บริษัทที่มีเครดิตเรตติงที่ต่ำ ก็จะหมายถึง บริษัทมีความน่าเชื่อถือน้อย โอกาสในการผิดนัดชำระก็จะมีมากกว่า ดังนั้นเพื่อดึงดูดนักลงทุนให้ยอมแลกกับความเสี่ยงที่เพิ่มขึ้น บริษัทผู้ออกหุ้นกู้ก็จะกำหนดอัตราดอกเบี้ยของหุ้นกู้ให้สูงตามไปด้วย ซึ่งเครดิตเรตติง ก็จะไล่ไปตั้งแต่ความเสี่ยงต่ำสุด ซึ่งก็คือ AAA ไปจนถึงความเสี่ยงสูงสุด ซึ่งก็คือระดับ D หรือระดับที่บริษัทไม่สามารถชำระหนี้ได้

อย่างไรก็ตาม ยังคงมีปัจจัยอื่นที่เกี่ยวข้องกับอัตราดอกเบี้ย เช่น ประเภทของหุ้นกู้ที่ออกว่ามีข้อกำหนดสิทธิพิเศษ (Option) เพิ่มเติม หรือมีหลักทรัพย์ค้ำประกันหรือไม่

สรุปได้ว่า “หุ้นกู้” คือ ตราสารที่ออกโดยบริษัทเอกชน โดยมีจุดประสงค์ในการกู้ยืมเงิน ส่วนผลตอบแทนที่จะได้รับจากการให้ยืมเงินก็คือ ดอกเบี้ย นั่นเอง
ความรู้ทางการเงิน,ตลาดการเงิน & ผลิตภัณฑ์และบริการทางการเงิน